На основу члана 32. став 1. тачка 6. Закона о локалној самоуправи ("Службени гласник Републике Србије", број 129/2007, 83/2014 – др. закон, 101/2016 – др. закон и 47/2018), члана 27. став 10., члана 28. став 2. Закона о јавној својини ( "Службени гласник Републике Србије", број 72/2011, 88/2013, 105/2014, 104/2016 – др. закон, 108/2016, 113/2017 и 95/2018) и члана 40. став 1. тачка 6. Статута Општине Медвеђа ( " Службени гласник града Лесковца " број 9/2019 ) Скупштина општине Медвеђа на седници одржаној 31. августа 2020. године, доноси

О Д Л У К У

О ИЗМЕНАМА ОДЛУКЕ О ПРИБАВЉАЊУ, РАСПОЛАГАЊУ, КОРИШЋЕЊУ И УПРАВЉАЊУ СТВАРИМА У ЈАВНОЈ СВОЈИНИ ОПШТИНЕ МЕДВЕЂА

Члан 1.

Члан 5 став 1 Одлуке о прибављању, располагању, коришћењу и управљању стварима у јавној својини општине Медвеђа ( " Сл. гласник града Лесковца " бр. 31/2015 ), мења се тако да гласи:

" Одлуку о покретању поступка прибављања непокретности у јавну својину општине , односно отуђења непокретности из јавне својине општине јавним надметањем или прикупљањем писмених понуда , односно непосредном погодбом, доноси Скупштина општине Медвеђа, на образложени предлог Општинског већа општине Медвеђа ".

Члан 5 став 3 Одлуке мења се тако што се бришу речи " доноси Општинско веће на образложен предлог комисије ", и уместо тога се додаје " доноси Скупштина општине Медвеђа на образложен предлог Општинског већа општине Медвеђа".

Члан 2.

Члан 7 став 1 Одлуке мења се тако што се бришу речи " Кад Општинско веће донесе одлуку ", и уместо тога се додаје " Кад Скупштина општине Медвеђа донесе одлуку ", а испред речи " објављује оглас ", додају се речи " Општинско веће ".

Члан 7 став 3 Одлуке мења се тако што се бришу речи " Општинско веће доноси одлуку о прибављању непокретности у јавној својини општине, на предлог Комисије о избору најповољнијег понуђача ", и уместо тога се додаје " Скупштина општине Медвеђа доноси одлуку о прибављању непокретности у јавној својини општине на предлог Општинског већа општине Медвеђа".

Члан 3.

Члан 8 став 2 Одлуке мења се тако да гласи:

«Одлуку о покретању поступка прибављања непокретности у јавну својину општине непосредном погодбом, доноси Скупштина општине Медвеђа, на образложени предлог Општинског већа општине Медвеђа.»

Члан 8 став 3 Одлуке мења се тако што се бришу речи " Општинско веће доноси одлуку о прибављању непокретности у јавну својину општине на образложен предлог комисије ", и уместо тога се додаје " Скупштина општине доноси одлуку о прибављању непокретности у јавну својину општине на образложен предлог Општинског већа».

Члан 4.

Члан 9 став 1 Одлуке мења се тако што се бришу речи " Општинско веће ", и уместо тога се додаје " Скупштина општине Медвеђа ", а испред речи «објављује оглас» додају се речи «Општинско веће».

Члан 9 став 3 Одлуке мења се тако да гласи " Након спроведеног поступка јавног надметања или прикупљања писмених понуда, Скупштина општине Медвеђа доноси одлуку о отуђењу непокретности у јавној својини општине на образложени предлог Општинског већа општине Медвеђа да се непокретност отуђи понуђачу који је понудио најповољније услове".

Члан 5.

Члан 10 став 3 Одлуке мења се тако да гласи: " Након спроведеног поступка непосредне погодбе Скупштина општине Медвеђа доноси одлуку о отуђењу непокретности из јавне својине општине на образложени предлог Општинског већа ".

Члан 6.

Члан 11 став 3 Одлуке мења се тако што се бришу речи " Општинско веће " , и уместо тога се додаје " Скупштина општине Медвеђа ".

Члан 11 став 4 Одлуке мења се тако што се бришу речи " Општинско веће ", и уместо тога се додаје " Одељење за урбанизам".

Члан 7.

Члан 20. став 7, 9 и 10 Одлуке мења се тако што се бришу речи " Општинско веће ", и уместо тога се додају " Скупштина општине ".

Члан 8.

Члан 24. став 5 Одлуке мења се тако што се бришу речи " Општинског већа ", и уместо тога се додају " Скупштине општине Медвеђа ".

Члан 9.

Члан 26 став 1 и став 2 Одлуке мења се тако што се бришу речи " Општинско веће ", и уместо тога се додаје " Скупштина општине Медвеђа ".

Члан 10.

Члан 27 став 2 Одлуке мења се тако што се бришу речи " Општинског већа ", и уместо тога се додаје " Скупштине општине Медвеђа ".

Члан 11.

Члан 30 став 2 Одлуке мења се тако што се бришу речи " Општинско веће ", и уместо тога се додаје " Скупштина општине Медвеђа ".

Члан 12.

Одлука ступа на снагу првог дана од дана објављивања у „Службеном гласнику града Лесковца“.

.

СКУПШТИНА ОПШТИНЕ МЕДВЕЂА

06 Број:06-38/2020/3 од 31. августа 2020.год.

ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Стевановић, струк.менаџ.